Een dood, 50 beseer toe bus omslaanMinstens een persoon het in die ongeluk gesterf. (Foto: IPSS Medical Rescue) Een persoon is dood en minstens 50 ander beseer toe die bus waarin hulle gereis het Saterdagoggend op die R66 tussen Gingingldlovu en Eshowe in KwaZulu-Natal omgeslaan het. Die bus het die pad verlaat en teen ŉ helling afgerol, sê Paul Herbst, woordvoerder van die reddingsdiens IPSS Medical Rescue. “Een persoon het ongelukkig noodlottige beserings opgedoen.” Paramedici van verskeie nooddienste het saamgewerk om die groot getal pasiënte te stabiliseer en te behandel.